கேள்வி: ஆலன் ஜெய் ஈகர் - வாழ்க்கை மற்றும் தொழில் என்பது என்ன?
பதில்: ஈகர் அயோவாவின் சியோக்ஸ் நகரில் ஒரு யூத குடும்பத்தில் பிறந்தார். அவர் அயோவாவின் அக்ரோனில் வளர்ந்தார், அங்கு இவரின் தந்தை ஒரு பொது அங்காடி வைத்திருந்தார். ஒன்பது வயதில், இவரின் தந்தையின் மரணத்தைத் தொடர்ந்து, குடும்பம் சியோக்ஸ் நகரத்திற்கு குடிபெயர்ந்தது. ஈகர் 1957 ஆம் ஆண்டில் நெப்ராஸ்கா-லிங்கன் பல்கலைக்கழகத்தில் இயற்பியல் மற்றும் கணிதத்தில் இளங்கலைப் பட்டம் பெற்றார், 1961 ஆம் ஆண்டில் கலிபோர்னியா பல்கலைக்கழகம் (பெர்க்லி) இயற்பியலில் முனைவர் பெற்றார். 1962 முதல் 1982 வரை அவர் பென்சில்வேனியா பல்கலைக்கழகம் ஆசிரியராக இருந்தார். 1982 ஆம் ஆண்டில், கலிபோர்னியா பல்கலைக்கழகத்தில், சாண்டா பார்பராவில் இயற்பியல் துறை மற்றும் பொருள் துறையில் பேராசிரியராக தனது தற்போதைய பணியைத் தொடங்கினார். அவரது ஆராய்ச்சி யுனியாக்ஸ், கோனார்கா மற்றும் சிரிகன் உள்ளிட்ட பல தொடக்க நிறுவனங்களை உருவாக்க வழிவகுத்தது. இது 2003 இல் கில்லர்மோ சி.பசன், பேட்ரிக் ஜே. டயட்ஸன், பிரெண்ட் எஸ். கெய்லோர்ட் ஆகியோரால் நிறுவப்பட்டது. ஆலன் ஈகர் யூனியாக்ஸின் நிறுவனர் ஆவார். பின்னர், இது டுபோன்டால் வாங்கப்பட்டது. இவர் 2000 இல் வேதியியலுக்கான நோபல் பரிசு ஆலன் ஜி.மக்டியார்மிட் மற்றும் ஹிடேகி ஷிரகாவா ஆகியோருடன் "கடத்தும் தன்மை கொண்ட பலபடிகளின் கண்டுபிடிப்பு மற்றும் வளர்ச்சிக்காக" பெற்றார். இவர்கள் 1977 ஆம் ஆண்டில் “பாலிஅசெட்டிலீன் ஒரு கடத்தும் பலபடி" என்ற பெயரில் தங்கள் முடிவுகளை வெளியிட்டனர் இவர் 1983 ஆம் ஆண்டில் அமெரிக்க இயற்பியல் சங்கத்தின் ஆலிவர் ஈ. பக்லி பரிசையும், 1995 ஆம் ஆண்டில், உயிரியல் அல்லாத பொருட்களின் அறிவியலுக்கான பல்சான் பரிசு வென்றார். இவரது மகன்கள் நரம்பியல் விஞ்ஞானி டேவிட் ஈகர் மற்றும் நோயெதிர்ப்பு நிபுணர் பீட்டர் ஈகர் ஆவர். அக்டோபர் 2010 இல், ஈகர் அமெரிக்காவின் அறிவியல் மற்றும் பொறியியல் திருவிழாவின் நோபல் விருதாளருடன் மதிய உணவு என்ற நிகழ்ச்சியில் பங்கேற்றார். அங்கு நடுத்தர மற்றும் உயர்நிலைப் பள்ளி மாணவர்கள் நோபல் பரிசு பெற்ற விஞ்ஞானியுடன் ஒரு மதிய உணவில் முறைசாரா உரையாடலில் ஈடுபட்டனர். ஈகர் ஐக்கிய அமெரிக்க நாடுகள் அறிவியல் மற்றும் பொறியியல் விழாவின் ஆலோசனைக் குழுவில் உறுப்பினராகவும் உள்ளார். ஈகர் மூன்று முறை (2006, 2007, 2010) ஸ்டேஜ் சர்வதேச ஆய்வுக்கட்டுரைப் போட்டியின் நீதிபதியாக இருந்தார்.